Odense Adresse-Contoirs Efterretninger, 1823-03-14
Uagtet Regnen og den kolde Luft var den 3 Marts alt fra den tidlige Morgenstund et stor Tilløb af Menneskeer ved Indgangen til de Deputeredes Kammer. Først Kl. 1 1/2 aabnedes Mødet. Jblandt dem, som toge Manuel i Forsvar, vare Hr. Girardin, Foy, St. Aulaire, og RoyerCollard, som ankede over, at Kammeret udøvede en Magt, der ved ingen Lov var hjemlet, at Manuel ikke var skyldig i den Brøde, hvorfor han sigtedes; hans Tale var slet ikke nogen Apologie for Kongemord; det Hele var en Kabale, et Statskoup, for at faae Ministeren Villele styrtet &c. Omsider fremstod Hr. Manuel selv og erklærede at han ikke indrømmede Kammeret nogen Ret til enten at anklage eller dømme sig. "Jeg agter Autoriteterne, men endnu mere Lovene, som de skylde deres Tilværelse. Om Underkastelse i sligt et Tilfælde er Klogskab, veed jeg ikke; men det veed jeg, at saasnart Modstand er Ret, vorder den ogsaa Pligt. Dette Beviis paa Mod skylder jeg hine brave Vendeer, som anden Gang have givet mig deres Stemme. Optaget i Kammeret med deres Vi lie, som dertil vare berettigede, tør jeg kun igjen forladt samme, naar de, som ere uberettigede til at udstøde mig, med Magt tvinge mig dertil. Og skulde jeg end herved udsætte mig for den største Fare, da være det min Trøst, at Frihedens Bund for er gjødet med uskyldigt Blod. Tilsidst blev af den høire Side og Centrum, dog med Undtagelse af nogle Medlemmer i det sidste, efter Præsidentens Udkast, antaget følgende Beslutning: Kammeret udelukker Hr. Manuel, saalænge nærværende Møde varer. Den venstre Side stemmede slet ikke med, men forlod Salen, efterat have protesteret. Snart vare Gaderne fyldte med deeltagende Mennesker, som raabte: leve Manuel! leve Fredens ogsaa af og til: leve Kongen! De udsendte Patrouiller af Gensdarmeriet, den kongel. Garde og Linietropperne adsplittede imidlertid Sværmen, som regnes at have udgjort 10 til 11,000 Mennesker. Omtrent 35 Personer bleve arresterede, og en Afdeling Jnfanterie posteret udenfor Hr. Manuels Bopæl i Honoregaden. Journal des Debats forsikkrer, at der ogsaa blev raabt: "den høire Side døe! Tyrannerne døels men at, paa nogle unge Mennesker nær, hørte de, som toge Deel i disse Raab, til den laveste Folkeklasse! Hermed var Spillet endnu ikke tilende. Næste Dag den 4 d. holdt Manuel Ord, og indfandt sig en heel Time før nogen Anden med 30 til 40 Medlemmer af den venstre Side i de Deputeredes Sal. Han havde lagt sin Overkjole fra sig og gik op og ned, da den høire Side og Ministrene, traadte ind. Forgiæves opfordrede Præsidenten ham til at forføie sig bort. Efterat have ophævet Mødet paa en Times Tid, lod han samtlige tjenstgjørende Huissiers (Dør vagten) kalde for at betyde ham, at han skulde forlade Salen med det Gode, da Man i Nødsfald maatte bruge væbnet Magt. Men Hr. Manuel blev standhaftig, hvorpaa en Kapitain traadte ind med 12 Mand af Nationalgarden, samt en Piqvet Veteraner under Bataillons, hefen Duchet, som blev beordret at rykke frem. La Fayette Girardin og Fl. spurgte: om Nationalgardister vel vovede at lægge Haand paa en af Nationens Repræsentantere, og efter en kort Betænkning vægrede de sig pludselig for at adlyde, hvorpaa den venstre Side og flere Tilhørere lode høre et Glædesskrig, med: FlevNationalgarden, den indlægger sig Hæder idet den opfylder sin Pligt, Nu rykkede en Piqvet Gensdarmer paa 30 Md. under Oberst Greve v. Foucault ind, og uagtet alle Jndvendinger fra den venstre Side om et Dacapo af 18 Brumaire, de Deputeredes Uantastelighed o. s. v., greeb Gensdarmerne, efterat Hr. Manuel endnu 3 Gange forgiæves var bleven opfordret til at overgive sig, ham ved Kraven og slæbte ham med Magt ned af Forhøiningen, ledsaget af den hele venstre Side, ud af Salen til Hr. v. Gevandans Vogn, med hvem han kjørt til sit Hjem. Nogle faa af den venstre Side, hvoriblandt General Schastiani, bleve tilbage, men vare alt for rystede af det foregaaende Attentat til at kunne tage meere Deel i Forhandlingerne over det forlangte Kredit=Votum, som derfor bleve udsatte til næste Møde. Den venstre Side har opsat en Protest imod det Passerede. Enkelte Deputerede, som ikke kunde komme til Orde, have bekjendtgjort deres Stemme, og et Medlem af det franske Akademie, Lemercier, har offentlig bevidnet, at Jndholdet af Hr. Manuels Tale er aldeles uskyldigt, og at Jngen derfor kan gjøre ham det mindste. At Manuel imidlertid kun blev udelukket for dette Aar, skal være skeet af den Aarsag, at hele Repræsentativforfatningen ellers maatte ansees for kuldkastet, om den ikke er det alligevel. Som Journal des Debats forsikrer, var det fuldkommen roligt i Paris Aftenen den 4de; blot nogle Patrouiller gjennemstrøifede Gaderne. Morgenen før var bleven affyret en Pistol efter en Skildvagt paa Terrassen ved Thuillerierne.